Τάκης Κατσικόπουλος

Ο Παναγιώτης Κατσικόπουλος, γνωστότερος ως Τάκης Κατσικόπουλος (1919 - 26 Μαΐου 1981), ήταν Έλληνας πολιτικός, ο οποίος υπήρξε βουλευτής Αχαΐας με την Ένωση Κέντρου. Ανεψιός του είναι ο βουλευτής και τελευταίος νομάρχης της Αχαΐας, Δημήτρης Κατσικόπουλος.

Βιογραφία 
Γεννήθηκε στα Καλάβρυτα και καταγόταν από οικογένεια πολιτικών. Ήταν γιος του γνωστού νομικού Δημητρίου Κατσικόπουλου και της Εύχαρης. Σπούδασε νομικά και άσκησε το επάγγελμα του δικηγόρου.

Έγινε βουλευτής Αχαΐας τον Αύγουστο του 1964, καταλαμβάνοντας την έδρα του Αναστάσιου Βγενόπουλου, ο οποίος διορίστηκε διοικητής της ΑΤΕ .

Κατά τη διάρκεια της δικτατορίας του 1967-74 ανέπτυξε έντονη αντιστασιακή δράση, με το Εθνικό Κίνημα Δημοκρατικής Αντίστασης και το Δημοκρατικό Εθνικό Κίνημα Αντίστασης. Για τη δράση του αυτή βασανίστηκε, φυλακίστηκε στις φυλακές Αβέρωφ και εξορίστηκε από το χουντικό καθεστώς στην Αίγινα, στο Καστρί Κυνουρίας και στα Γρεβενά. Συνεργάστηκε στενά στο ΠΑΚ εσωτερικού, με τον Ανδρέα Παπανδρέου.

Διεκδίκησε και πάλι να εκλεγεί βουλευτής με την Ένωση Κέντρου- Νέες Δυνάμεις στις εκλογές του 1974, χωρίς επιτυχία, λαμβάνοντας 3.345 ψήφους.

Πέθανε σε ηλικία 62 ετών στα Καλάβρυτα, το 1981, έπειτα από εμβολή της καρδιάς. Κηδεύτηκε στις 28 Μαΐου 1981.

Παραπομπές

Πηγές 
 Θεόδωρος Ηλ. Λουλούδης, ΠΑΣΟΚ Αχαΐας. Μια διαδρομή 40 χρόνων, 1974-2014, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-618-81328-4-9

Έλληνες δικηγόροι
Βουλευτές Αχαΐας
Βουλευτές εκλεγμένοι με την Ένωση Κέντρου
Μέλη του Πανελλήνιου Απελευθερωτικού Κινήματος